**PRILOG 1**

**POPIS NEPRIHVATLJIVIH AKTIVNOSTI**

**za ulaganja u okviru NPOO-a**

|  |
| --- |
| Sukladno Operativnim programima za provedbu Financijskih instrumenata:* *izravnih kredita HBOR-a iznosa iznad 100.000 EUR za mikro, male i srednje poslovne subjekte u okviru NPOO-a*
* *Fonda subvencija kamata po kreditima za mikro, male i srednje poslovne subjekte u okviru NPOO-a*
* *Fonda subvencija kamata po kreditima subjektima srednje tržišne kapitalizacije i velikim poslovnim subjektima u okviru NPOO-a*
* *Fonda subvencija kamata po kreditima za subjekte Javnog sektora u okviru NPOO-a*
* *Jamstvenog fonda za kredite subjektima srednje tržišne kapitalizacije i velikim poslovnim subjektima*
 |

**Neprihvatljive aktivnosti:**

1. aktivnosti kojima se ograničavaju pojedinačna prava i slobode kojima se krše ljudska prava;
2. u području obrambenih aktivnosti: uporaba, razvoj ili proizvodnja proizvoda i tehnologija koji su zabranjeni važećim međunarodnim pravom;
3. proizvodi i djelatnosti povezane s duhanom (uzgoj i proizvodnja, distribucija, prerada i trgovina);
4. aktivnosti izuzete od financiranja u skladu s odgovarajućim odredbama Uredbe Horizon Europe: istraživanje kloniranja ljudi u reproduktivne svrhe; aktivnosti namijenjene modificiranju genetskog nasljeđa ljudskih bića, koje bi mogle dovesti do toga da takve promjene postanu nasljedne; i aktivnosti na stvaranju ljudskih embrija isključivo u svrhu istraživanja ili u svrhu pribavljanja matičnih stanica, uključujući somatski nuklearni transfer stanica (SCNT);
5. kockanje (uključujući proizvodne, građevinske, distribucijske, prerađivačke, trgovinske ili softverske djelatnosti vezane uz kockanje);
6. trgovina seksualnim uslugama i srodna infrastruktura (uključujući i medije vezane uz trgovinu seksualnim uslugama);
7. aktivnosti koje uključuju žive životinje u pokusne i znanstvene svrhe ako se ne može zajamčiti usklađenost s Europskom konvencijom o zaštiti kralježnjaka koji se koriste u pokusne i druge znanstvene svrhe;
8. djelatnost razvoja nekretnina kao što je aktivnost čija je jedina svrha obnova i ponovni zakup ili ponovna prodaja postojećih zgrada, kao i izgradnja novih objekata namijenjenih prodaji (ulaganja u projekte energetske učinkovitosti ili socijalnog stanovanja nisu isključena);
9. financijske aktivnosti (npr. kupnja ili trgovanje financijskim instrumentima). Posebno se isključuju aktivnosti usmjerene na otkup ili zamjenu kapitala poduzeća s ciljem isključivog preuzimanja imovine poduzeća (asset stripping);
10. aktivnosti zabranjene primjenjivim nacionalnim zakonodavstvom;
11. izgradnja, adaptacija, pogon ili razgradnja nuklearnih elektrana;
12. aktivnosti i imovina koje se odnose na fosilna goriva, uključujući daljnju upotrebu[[1]](#footnote-2);
13. aktivnosti i imovina u okviru EU sustava za trgovanje emisijama (ETS) kojima se postižu predviđene emisije stakleničkih plinova koje nisu niže od relevantnih referentnih vrijednosti[[2]](#footnote-3);
14. aktivnosti i imovina povezane s odlaganjem otpada na odlagališta otpada, spalionice[[3]](#footnote-4) i postrojenja za mehaničku biološku obradu[[4]](#footnote-5);
15. aktivnosti i imovina kod kojih dugotrajno odlaganje otpada može naštetiti okolišu;
16. sve aktivnosti koje nije dopušteno financirati potporama iz relevantnih uredbi o državnim potporama poput GBER-a, ABER-a, de minimisa i ostalih propisa primjenjivih na pojedini financijski instrument;
17. sve zabrane i ograničenja sukladno Općim kriterijima prihvatljivosti HBOR-a.

Za opće korporativno financiranje, tj. vlasnička ulaganja: Krajnji korisnici koji su subjekti srednje tržišne kapitalizacije, veliki subjekti ili subjekti javnog sektora, a koji su u prethodnoj financijskoj godini ostvarili više od 10% svojih prihoda od aktivnosti ili imovine iz točaka 12., 13., 14. i 15. prethodnog popisa, mogu se financirati pod uvjetom da se obavežu na objavljivanje planova za zelenu tranziciju.

1. osim projekata u području proizvodnje električne energije i/ili topline te s tim povezane infrastrukture za prijenos i distribuciju, u kojima se upotrebljava prirodni plin, koji su u skladu s uvjetima iz Priloga III. Tehničkim smjernicama za primjenu načela nenanošenja bitne štete (2021/C58/01). [↑](#footnote-ref-2)
2. Ako se aktivnošću koja se podupire postižu predviđene emisije stakleničkih plinova koje nisu znatno niže od relevantnih referentnih vrijednosti, potrebno je objasniti razloge zašto to nije moguće. Referentne vrijednosti za dodjelu besplatnih emisijskih jedinica za djelatnosti obuhvaćene područjem primjene sustava za trgovanje emisijama utvrđene su u Provedbenoj uredbi Komisije (EU) 2021/447 [↑](#footnote-ref-3)
3. To se izuzeće ne primjenjuje na aktivnosti u postrojenjima koja su isključivo namijenjena obradi nereciklabilnog opasnog otpada ni na postojeća postrojenja, u kojima su aktivnosti namijenjene povećanju energetske učinkovitosti, hvatanju ispušnih plinova radi skladištenja ili uporabu ili oporabu materijala iz pepela za spaljivanje, pod uvjetom da takve aktivnosti ne dovode do povećanja kapaciteta postrojenja za obradu otpada ili produljenja životnog vijeka postrojenja; za što postoje dokazi na razini postrojenja. [↑](#footnote-ref-4)
4. To se izuzeće ne primjenjuje na aktivnosti u postojećim postrojenjima za mehaničko-biološku obradu, ako su aktivnosti namijenjene povećanju energetske učinkovitosti ili naknadnoj ugradnji odvojenog otpada u postupke recikliranja radi kompostiranja biootpada i anaerobne digestije biološkog otpada, pod uvjetom da takve aktivnosti ne dovode do povećanja kapaciteta postrojenja za obradu otpada ili produljenja životnog vijeka postrojenja; za što postoje dokazi na razini postrojenja. [↑](#footnote-ref-5)